PRÀCTIQUES EXTERNES

|  |  |
| --- | --- |
| ***Tipus d’assignatura*** | |
| ***Titulació*:** GRAU en Administració d’Empreses i Gestió de la Innovació  ***Curs*:** Quart  ***Crèdits ECTS*:** 14  ***Professorat*:** Dra. NÚRIA MASFERRER  ***Idiomes d’impartició*:** Català   |  | | --- | | ***1.- Objectius*** |  |  |  | | --- | --- | | **Objectius d’aprenentatge generals de l’assignatura** | S’entén per pràctiques externes les accions formatives desenvolupades per un estudiant en el si de qualsevol entitat pública o privada, nacional o internacional, amb l’objectiu d’aplicar i complementar la formació adquirida, apropar l’estudiant a la realitat empresarial en què exercirà l’activitat com a professional i desenvolupar competències que afavoreixin la incorporació al mercat de treball. | | |
|  | |
| ***2.- Competències*** |

|  |  |
| --- | --- |
| **2.1.- Competències generals** | * **G.5.** Treballar en equip, participant activament en les tasques i negociant davant opinions discrepants fins a arribar a posicions de consens, adquirint així l'habilitat per a aprendre conjuntament amb altres membres de l'equip i crear nous coneixements. * **G.7.** Desenvolupar tasques de manera autònoma amb una correcta organització i temporalització del treball acadèmic, aplicant amb flexibilitat i creativitat els coneixements adquirits i adaptar-los a contextos i situacions noves. |

|  |  |
| --- | --- |
| **2.2.- Competències especifiques** | * **E.1.** Reconèixer els conceptes econòmics bàsics, habilitats i raonament econòmic, així com el funcionament microeconòmic i macroeconòmic. * **E.2.** Adaptar la política de l’empresa a entorns internacional i infondre una dimensió global i internacional als negocis empresarials. * **E.6.** Avaluar el rendiment econòmic d’una empresa. * **E.7.** Analitzar la competència empresarial i identificar mercats i clients. * **E.13.** Aplicar els principis bàsics de gestió empresarial. * **E.14.** Desenvolupar la iniciativa emprenedora mitjançant models teòrics que s’ajustin a una idea de negoci promoguda per un emprenedor. * **E.16.** Aplicar de manera adequada processos d’innovació a l’empresa. * **E.20.** Generar habilitats estratègiques: conté la capacitat de veure l’entorn operatiu com un projecte i la d’establir i aconseguir pautes a llarg termini i a gran escala. * **E.21.** Crear connexions entre persones, col·laboradors i empreses posant en contacte a gent que en circumstàncies normals no coincidirien. * **E.23.** Identificar els sectors emergents i les estratègies d’innovació aplicades. * **E.24.** Conèixer i comprendre els mecanismes d’innovació i emprenedoria necessaris en l’administració d’empreses del segle XXI. * **E.25.** Aplicar els processos d’innovació necessaris per adaptar l’organització a cada entorn. * **E.26.** Recopilar i comparar les estratègies d’innovació aplicades a l’administració d’empreses. |

|  |
| --- |
| ***3.- Metodologia de treball*** |

Les pràctiques acadèmiques externes es consideraran com a curriculars, i per tant vinculades a aquesta assignatura, sempre que l’estudiant que les realitza hagi superat el **50 % dels crèdits establerts** pel grau (un mínim de 120 crèdits). L’avaluació de les pràctiques es farà en el tercer trimestre del curs acadèmic corresponent un cop lliurada la documentació sol·licitada, tal com recull el Pla d’Estudis, amb independència que l’estudiant hagi avançat la realització de les pràctiques.

L’estudiant haurà d’assistir de **manera obligatòria** a les sessions de presentació de l’assignatura, a les activitats d’orientació i formació programades i a les sessions de tutoria que s’estableixin durant el desenvolupament del curs.

De cara a l’aprenentatge a l’empresa o entitat, regulat per la normativa interna de la Escola Universitària del Maresme, per la normativa específica de la Universitat Pompeu Fabra (UPF) i pel Reial Decret 1707/2011, de 18 de novembre, i modificacions posteriors, reguladors de les pràctiques acadèmiques externes dels estudiants universitaris, es designarà un **tutor extern** i un **tutor acadèmic** i es formalitzarà un conveni de cooperació educativa, del qual es farà seguiment continuat.

Els tutors designats elaboraran un **projecte formatiu** que concreti els objectius educatius i les activitats professionals previstes, a la vegada que indicaran les competències a desenvolupar, dins de les caire general relacionades amb la titulació.

Les activitats formatives lligades a l’assignatura tindran una **durada mínima** de 350 hores, atenent a l’equivalència d’un crèdit ECTS per cada 25 hores lectives. El nombre màxim d’hores associat a aquesta assignatura és de 500 per curs acadèmic, en funció de la normativa UPF i la compatibilitat amb altres activitats acadèmiques.

Tal com recull la normativa, es preveu la possibilitat de reconeixement d’hores lligat al desenvolupament d’activitats professionals per compte propi o aliè, sempre que les tasques que es duguin a terme tinguin relació directa amb el contingut i competències adquirides en el desenvolupament del grau. En qualsevol cas, aquestes activitats se sotmetran al procediment d’avaluació establert pel **reconeixement professional**.

Les activitats realitzades dins de l’empresa es consideren com a extensió de les activitats acadèmiques, de manera que són d’aplicació directa totes les disposicions i normatives de caire disciplinari i ètic previstes en l’àmbit universitari, tal com es recull en el Conveni de Cooperació Educativa i en el **Codi Ètic** signat per les parts.

|  |
| --- |
| ***4.- Avaluació global de l’assignatura*** |

L’avaluació de l’assignatura inclourà, de manera general, els paràmetres següents:

l’avaluació tindrà en compte els següents conceptes: Compliment dels Requisits, Valoració i informes de l’empresa: 40%; Memòria escrita: 30%; Tutories: 20%; Assistència reunions de pràctiques: 10%.

* **Valoració i informes de l’empresa**: al final de les pràctiques (40 %)

Mitjançant document de valoració normalitzat i certificat de pràctiques

* **Memòria escrita:** (30 %):

Descripció de tasques desenvolupades i de l’empresa

Actituds i competències adquirides: anàlisi crítica i suggeriments de millora

Resultats obtinguts i aportacions d’aprenentatge

Estructura de la memòria i relació amb els problemes plantejats

* **Assistència reunions de pràctiques (requerides pel tutor i coordinador): 10%**
* **Tutories: 20%**

L’avaluació final només es durà a terme un cop lliurada la documentació corresponent en el termini que s’estableixi a les sessions de presentació i tutoria, que inclourà a més de la memòria, els documents previstos a la normativa. De manera general, pel cas de la realització de pràctiques, aquests documents són els següents:

1. Informe de valoració de l’empresa (document normalitzat)
2. Valoració de l’estudiant (document normalitzat)

En el cas que el lliurament de la memòria escrita sigui posterior al termini establert en el punt 11.1, es penalitzarà amb un 20% de la nota (sobre 10).

Els estudiants que acreditin una experiència professional en un camp relacionat amb els seus estudis poden tenir reconeixement com a pràctiques curriculars. En el cas de reconeixement professional, la documentació a lliurar serà la següent:

1. Certificat de Vida Laboral actualitzat (Seguretat Social)
2. Contracte Laboral o Alta d’Autònom
3. Certificat de Tasques (atorgat per l’empresa)

El reconeixement de l’experiència professional no incorporarà cap qualificació d’aquests crèdits, per la qual cosa no computaran en la baremació de l’expedient

Pel que a la **recuperació** establerta a la normativa de la UPF, es preveu dins del calendari acadèmic del tercer trimestre en cas que l’assignatura es consideri suspesa o que l’estudiant no hagi presentat la documentació sol·licitada en el temps previst. Cara a la valoració final es mantindran els paràmetres i els percentatges previstos a l’avaluació continuada.

|  |
| --- |
| ***5.- Continguts*** |

A l’inici de les activitats relacionades amb l’assignatura, un cop omplert el recull de dades amb informació de l’estudiant, l’empresa vinculada i les pràctiques pactades i preparat el conveni de cooperació educativa corresponent, l’estudiant rebrà un material que serà de lectura obligatòria. Aquest material inclourà, entre altres coses:

1. Normativa EUM-UPF i RD 1707/2011, de 18 de novembre, i modificacions.
2. Protocol de l’assignatura i memòria relacionada.
3. Valoració de l’empresa per part de l’estudiant.
4. Protocol de confidencialitat i prevenció de riscos laborals.

|  |
| --- |
| ***6.- Recursos didàctics*** |

* Cassany D. (2006). *Esmolar l’eina. Guia de redacció per a professionals*. Ed. Empúries. Barcelona. ISBN: 84-9787-162-6.
* Freixa M., Novella A. i Pérez N. (2012). *Elementos para una buena experiencia de prácticas externas que favorece el aprendizaje*. Ed. Octaedro. Barcelona.
* Garcia J. i Arriaga J. (2011). *Libro blanco sobre las prácticas externas*. Ed. Universidad Politécnica de Madrid. Madrid.
* Ministeri de la Presidència. Govern d’Espanya. (2011). *Reial Decret 1707/2011, de 18 de novembre, pel qual es regulen les pràctiques acadèmiques externes dels estudiants universitaris*. (BOE 297/2011, de 10 de desembre). <http://www.boe.es/boe/dias/2011/12/10/pdfs/BOE-A-2011-19362.pdf>